open-index/open-wikipedia-markdown huggingface dataset:
שרון יעיש

**שרון יעיש** (נולדה ב-9 באוגוסט 1974, כ"א באב ה'תשל"ד) היא במאית, עורכת וידאו ותסריטאית ישראלית, זוכת פרס העריכה בפסטיבל דוקאביב 2017.

## ביוגרפיה
נולדה בשנת 1974 בחולון. למדה בתיכון אילון בחולון במגמת קולנוע. התגייסה לצה"ל ושירתה ביחידת ההסרטה.

בין השנים 1998 ל-2005 עבדה כבמאית פרומואים ומנהלת קריאייטיב בשידורי קשת.

בשנת 2019, הסרט "זונה כמוני" שביימה ביחד עם הבמאית יעל שחר זכה לפרס אופיר ופרס פורום היוצרים הדוקומנטריים.

החל משנת 2002 החלה יעיש לערוך סרטים וסדרות דוקומנטריים וכן זכתה בפרסים שונים כגון פרס העריכה בפסטיבל דוקאביב 2017 על הסרט "המחברות של אליש" בבימויו של גולן רייז.

בחודש יוני 2022 במסגרת פסטיבל דוקאביב, הוקרן הסרט "לוס אנג'לס דרום" אותו ביימה בשיתוף עם גולן רייז, הנחשב לראשון מסוגו בז'אנר הדוקו-מיוזיקל.

יעיש למדה לתואר ראשון בספרות במסלול כתיבה באוניברסיטת תל אביב.

יעיש מתגוררת בתל אביב עם בן זוגה ושלושת ילדיהם.

## פרסים
* פרס אופיר - "זונה כמוני" (במאיות: שרון יעיש ויעל שחר)
* פרס פורום היוצרים הדוקומנטריים - "זונה כמוני" (במאיות: שרון יעיש ויעל שחר)
* פרס העריכה בפסטיבל דוקאביב 2017 - "המחברות של אליש" (במאי: גולן רייז)

## סרטים דוקומנטריים - בימוי, עריכה ותסריט
* "מכתב ללא כתובת" (פסטיבל חיפה, ינואר 2025)
* "לוס אנג'לס דרום - מחזמר דוקומנטרי" (במאים: שרון יעיש וגולן רייז, דוקאביב 2022)
* "עיניים של אבא" (במאים: גולן רייז ושרון יעיש, דוקאביב 2021)
* "זונה כמוני" (במאיות: שרון יעיש ויעל שחר, דוקאביב 2017)

## סרטים דוקומנטריים - עריכה ותסריט
* "במעגל סגור" (במאית: טל ענבר, דוקאביב 2022)
* "ילדי השלום" (במאי: מעיין שוורץ, דוקאביב 2022)
* "למה אמרתי אני" (במאית: ג'ולי שלז, פסטיבל ירושלים 2021)
* "אהבה זאת לא הייתה" (במאית: מיה צרפתי, דוקאביב 2021, אידפא) - זוכה פרס הסרט הטוב ביותר בדוקאביב 2021
* "איך אומרות שתיקה" (במאית: שיר ניומן, זוכה פרס הביכורים, דוקאביב 2021)
* "המחברות של אליש" (במאי: גולן רייז, דוקאביב 2017)
* "אל תקרא לי חמוד" (במאית: ג'ולי שלז, דוקאביב 2016)
* "מרוששות", זוכה פרס אופיר (במאית: ג'ולי שלז)
* "הלוואי שתמותי" (במאית: עמליה מרגולין)
* "בנות קרב" (במאית: עמליה מרגולין)
* "בחצר האחורית" (במאית: עמליה מרגולין)

## סדרות דוקומנטריות - עריכה ותסריט
* "שמונה עשרה" – 6 פרקים על בני נוער ל"קשת"
* "בקרוב אהבה" 1+2 – 6 פרקים כל עונה ל"קשת"
* "הטיול הגדול" – 7 פרקים ל"ערוץ 10"
* "ההחלטה" – 3 פרקים ל"ערוץ 10"

## קישורים חיצוניים

## הערות שוליים

קטגוריה:במאיות ישראליות
קטגוריה:במאי סרטים תיעודיים ישראלים
קטגוריה:עורכות קולנוע ישראליות
קטגוריה:עורכי קולנוע ישראלים
קטגוריה:תסריטאים ישראלים
קטגוריה:תסריטאיות ישראליות
קטגוריה:ישראליות זוכות פרסים
קטגוריה:תל אביב-יפו: אישים
קטגוריה:בוגרות תיכון אילון/חדש (חולון)
קטגוריה:בוגרי תיכון אילון/חדש (חולון)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:זוכי פרס אופיר: במאים
קטגוריה:ישראליות שנולדו ב-1974
קטגוריה:ישראלים שנולדו ב-1974
פאולו פרננדס

**פאולו פרננדס קנטין** (בספרדית: **Paolo Fernandes Cantin**; נולד ב-19 באוגוסט 1998) הוא כדורגלן ספרדי המשחק בעמדות הקשר ההתקפי והקיצוני הימני בא.א.ק. אתונה.

## קריירה
פרננדס נולד בסרגוסה, והחל לשחק כדורגל במחלקת הנוער של ריאל סרגוסה. ב-2013 עבר למחלקת הנוער של מנצ'סטר סיטי, אך בשל מחלוקות עם ריאל סרגוסה הוא נרשם בצורה רשמית במנצ'סטר רק באוגוסט 2014, כשמלאו לו 16. במהלך השנים הוא השתלב באקדמיות הנוער של המועדון, ובעונת 2016/2017 כבש 11 שערים ב-22 הופעות בקבוצת המילואים של המועדון.

ב-24 ביוני 2017 הושאל לנאק ברדה מליגת העל ההולנדית. ב-12 באוגוסט ערך את הופעת הבכורה שלו, כשעלה כמחליף במחצית בהפסד קבוצתו 1–4 לוויטסה ארנהם. ב-3 בדצמבר כבש את שער בכורה בניצחון קבוצתו 3–1 על אקסלסיור רוטרדם. ב-12 ביולי 2018 הוארכה השאלתו לקבוצה לעונה נוספת.

ב-17 ביולי 2019 הושאל לעונה אחת לפרוג'ה מהסרייה ב' האיטלקית.

ב-3 בספטמבר 2020 חתם לשלוש עונות בקאסטיון, העולה החדשה ל.

ב-29 ביוני 2021 עבר לוולוס מליגת העל היוונית. ב-19 בספטמבר 2021 כבש את שער הבכורה שלו, בניצחון קבוצתו 3–1 על אפולון סמירניס.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:סרגוסה: כדורגלנים
קטגוריה:כדורגלני מנצ'סטר סיטי
קטגוריה:כדורגלני נאק ברדה
קטגוריה:כדורגלני פרוג'ה
קטגוריה:כדורגלני קאסטיון
קטגוריה:כדורגלני וולוס
קטגוריה:כדורגלני א.א.ק. אתונה
קטגוריה:ספורטאים ספרדים בהולנד
קטגוריה:ספורטאים ספרדים באיטליה
קטגוריה:ספורטאים ספרדים ביוון
קטגוריה:ספרדים שנולדו ב-1998
מרדכי קלעי

**הרב מרדכי** (**בכור**) **קלעי** (נפטר בט"ו בכסלו ה'ת"ז; 1647) היה פוסק וראש ישיבה בשאלוניקי.

## ביוגרפיה
נולד לרבי שלמה קלעי בשנת ה'שט"ו בערך בשאלוניקי. למד אצל רבי אהרון אבן חסון, רבי אהרן ששון ורבי יצחק פרנקו. כיהן כראש ישיבת ק"ק (פורטוגאל) יחייא. מתלמידיו נמנים רבי דניאל אישטרושה שתפס את מקומו כראש הישיבה, רבי יהודה בנבנישתי, רבי שלמה הכהן, רבי חיים רומאנו, רבי יוסף פרץ שהיה רבה של לאריסה, רבי יוסף צרפתי, רבה של סידרוקאפסי, רבי אברהם בן חנניה הרופא, רבי אברהם די בוטון, רבי משה יהודה עבאס, רבי יהודה עוזיאל הראשון ועוד.

כתב חיבורים רבים, ביניהם פסקים ודרושים, שנשרפו ברובם בשנת ה'שפ"ה. עסק רבות בצרכי ציבור, עד ש, ביניהם פדיון שבויים, השיא יתומות, ודאג לצדקה לעניי עירו והעוברים ושבים. התכתב עם גדולי דורו, וביניהם רבי אהרן לפפא, המהרש"ך, מהרח"ש, המהרי"ט ועוד.

סבל מייסורים קשים - בתו, וכל משפחתה בה חתנו ובן אחותו, רבי מצליח לוזייו ובתם, מתו במגפה שפרצה בסלוניקי. אשתו ובתו של הרב קלעי נפטרו בחייו, ותלמידו, רבי משה יהודה עבאס שלח לו מכתב ובו שיר תנחומים על מות אשתו. אחיו היה רבי ברוך קלעי, מחבר ספר מקור ברוך.

נפטר בט"ו בכסלו ה'ת"ז (1647), וביקש להיקבר לצד רבו, רבי יצחק פרנקו. על מצבתו נחקק:

## לקריאה נוספת
* הרב דוד קונפורטי, **קורא הדורות**, דף מה עמוד ב'.
* עמנואל, יצחק שמואל, **מצבות שאלוניקי**, חלק א, מצבה 682.
* עמנואל, יצחק שמואל, **גדולי שאלוניקי לדורותם**, עמוד רצג.

## הערות שוליים

קטגוריה:ראשוני האחרונים
קטגוריה:סלוניקי: רבנים
קטגוריה:האימפריה העות'מאנית: רבנים
קטגוריה:ראשי ישיבה
קטגוריה:נפטרים ב-1647
הגנת היעדר שליטה

**הגנת היעדר שליטה** (בכתיב חסר: הגנת העדר שליטה) היא הגנה במשפט הפלילי המשמשת סייג לאחריות פלילית.

## בחוק הישראלי
חוק העונשין פוטר אדם שביצע עבירה ללא שליטה על תנועותיו הגופניות:

## בפסיקה
בפסיקה נעשתה הבחנה בין אוטומטיזם בלתי-שפוי (INSANE AUTOMATISM), שמקורו במחלה נפשית ואשר יכול שיצדיק הגנה של אי שפיות הדעת, לבין אוטומטיזם שפוי (SANE AUTOMATISM), שמקורו בגורם חיצוני אשר אין רואים אותו באור של מחלה נפשית. בפסק דין חמיס קבע נשיא בית המשפט העליון שמעון אגרנט כי טענת האוטומטיזם מתקיימת רק אם הנאשם מצליח להוכיח כי חוסר השליטה נבע מאיבוד מודעות לגבי הנעשה סביבו:

### פרשת גטאהון
טאדסה גטאהון, שהיה בהליך גירושין, הגיע לבניין כלל בירושלים ורצח את עורך הדין שלו ואת בתו ימית, באמצעות אקדח שהיה ברשותו מתוקף עבודתו כמאבטח. בבית המשפט המחוזי הורשע גטאהון ברצח בכוונה תחילה של שניהם ונידון לשני מאסרי עולם. בערעור לבית המשפט העליון טען גטאהון כי הירי לא היה בשליטתו אלא נבע מהתפרצות של פוסט טראומה, ולכן עומדת לו הגנת היעדר השליטה. לטענתו זו צירף חוות דעת רפואית של מומחה התומכת בדבריו. השופטת דפנה ברק-ארז דחתה את הערעור, מפני שחוות הדעת הרפואית הסתמכה יתר על המידה על דבריו של גטאהון ולכן היא אינה מהימנה. בנוסף, שאר הנסיבות הראו שגטאהון דווקא הבין את המתרחש ופירט היטב את התרחשות האירוע, דבר המלמד על מודעותו לנעשה סביבו.

## הערות שוליים

קטגוריה:ישראל: משפט פלילי
מלכי שערים בנבחרות כדורגל לאומיות

ערך זה מפרט את מלך השערים בכל הזמנים עבור כל נבחרת גברים בכדורגל. רשימה זו **אינה** רשימת מלכי השערים לנבחרות לאומיות, מכיוון שלכמה מדינות יש שני שחקנים או יותר עם יותר שערים מאשר מלך השערים של מדינה אחרת.

## רשימת מלכי השערים
* שחקנים **מודגשים** עדיין פעילים ברמה בינלאומית.
הדירוג הוא ספירה של 211 מדינות פיפ"א. 

14 מדינות (, , , , , , , , , , , ,  ו) מחזיקות בשתי שחקנים במקום הראשון, בעוד של  יש שלושה שחקנים במקום הראשון.

## רשימת מלכי השערים של מדינות שהתפרקו
אלו הם מלכי השערים בנבחרות שהתפרקו, ופיפ"א אינה מכירה באף אחת מהן כיורשת שלה.

## ראו גם
* מלך השערים לנבחרות לאומיות
* שיאני הופעות בנבחרות כדורגל לאומיות

## קישורים חיצוניים
* RSSSF
* יותר שערים מהופעות, באתר פיפ"א 3 ביוני 2009
* מלך השערים של אירופה בכל הזמנים, באתר אופ"א, 8 בנובמבר 2011

## הערות שוליים

קטגוריה:נבחרות כדורגל
קטגוריה:רשימות בנושא ספורט
משה יהודה עבאס

**רבי משה יהודה עבאס** היה רב, משורר, פוסק ופייטן בשאלוניקי, קושטא, ונציה ומצרים במאה ה-17.

## ביוגרפיה
נולד בשאלוניקי לרבי מאיר בסוף המאה ה-16, והוא ככל הנראה צאצא של משפחת עבאסי, ממנה יצאו פייטנים ורבנים מפורסמים, כמו רבי יהודה בן שמואל אבן-עבאס, רבי משה עבאס, רבי יום טוב עבאס ועוד. למד בישיבת חייא שבשאלוניקי אצל רבי מרדכי קלעי. נדד לקושטא, שם גר בשכונת יאמבול ולמד בישיבתו של רבי יוסף מטראני. בקושטא קיבל תורה גם מרבי יונה עדילה והרב יחיאל באסן. נסע לוונציה, שם השיב תשובות לשואליו בנושאי דיני ממונות. לאחר מכן עבר לרשיד שבמצרים, שם השתקע ונעשה לרב ולדיין.

נפטר ברשיד אחרי שנת ה'תל"ז.

## חיבוריו
* שאלות ותשובות
* כיסא כבוד - פירוש על מסכתות קטנות.
* קול יהודה - שירים, אגרות ומכתבים בחרוזים.
* תקון שבתות - אנתולוגיה של מבחר פיוטים (כת"י)
* קובץ שירים ומליצות ששיגר משה יהודה עבאס למשוררי וחכמי דורו

## לקריאה נוספת
* 

## קישורים חיצוניים

קטגוריה:רבנים: אחרונים
קטגוריה:פייטנים
קטגוריה:משוררים
קטגוריה:מחברי ספרי שו"ת
קטגוריה:רבנים ספרדיים
סלטברן (סרט)

**סלטברן** (באנגלית: **Saltburn**) הוא סרט מתח אמריקאי שנכתב, בוים והופק על ידי הקולנוענית אמרלד פנל.

## רקע עלילתי
עלילת הסרט מתמקדת באוליבר, סטודנט עני בקולג' יוקרתי, המתאהב בפליקס, סטודנט ממשפחה אנגלית ענפה ואריסטוקרטית.

## צוות השחקנים
* רוזמונד פייק
* ג'ייקוב אלורדי
* בארי קיוגאן
* קארי מאליגן
* ארצ'י מדקוויי
* אליסון אוליבר

## הפקה
### פיתוח
בינואר 2022, נמסר כי חברת "LuckyChap Entertainment" בראשותה עומדת השחקנית מרגו רובי נמצאת במשא ומתן על הפקת הסרט "סלטברן", סרטה השני של אמרלד פנל אותו כתבה, הפיקה וביימה לאחר הסרט "צעירה מבטיחה" (2020). במאי 2022, נמסר כי לצוות ההפקה הצטרפו המפיקים ג'וזי מקנמרה, טום אקרלי ורובי אושרו, וכי לצוות השחקנים לוהקו רוזמונד פייק, ג'ייקוב אלורדי ובארי קיוגאן בתפקידים שטרם פורסמו.
### צילומים
צילומי הסרט החלו ב-16 ביולי 2022, ועליהם אמון צלם הקולנוע לינוס סנדגרן.

## פרסים ומועמדויות

## קישורים חיצוניים
* 

#### ביקורות
* 
* 
* 
* 

## הערות שוליים

קטגוריה:סרטי מתח אמריקאיים
קטגוריה:סרטי דרמה אמריקאיים
קטגוריה:סרטים אמריקאיים משנת 2023
קטגוריה:סרטי אמזון
קטגוריה:סרטי קומדיה שחורה אמריקאיים
קטגוריה:סרטי דרמה קומית אמריקאיים
קטגוריה:סרטי מטרו גולדווין מאייר
קטגוריה:סרטי האחים וורנר
יואי, דואי ולואי

**יואי, דואי ולואי** (באנגלית: **Huey, Dewey, and Louie**) הם דמויות מצוירות שנוצרו במקור על ידי אמן הסטוריבורד קארל בארקס עבור חברת וולט דיסני, על סמך רעיון שהוצע במקור על ידי הקריקטוריסט אל טליאפרו. יואי, דואי ולואי הם שלישיית ברווזים לבנים אנתרופומורפיים, המשמשים כאחייניו של דונלד דאק. אף על פי שיש להם מראה פיזי זהה, השלישייה נבדלת זה מזה לפי הצבע של החולצות והכובע מצחייה שלהם (יואי לובש בגד וכובע אדומים, דואי לובש בגד וכובע כחולים ולואי לובש בגד וכובע ירוקים). לאורך השנים הם כיכבו כדמויות ראשיות בסרטי הנפשה רבים של דונלד דאק ובסדרת הטלוויזיה "אגדות ברווזים" וכמו גם באתחול של הסדרה "סיפורים של ברווזים", על אף שלכל אורך השנים הם כיכבו בעיקר בסדרות קומיקס.

בעוד שהכוונה המקורית היא שהנערים יהיו מספיק שובבים על מנת לעורר את מזגו של דונלד דאק, בסיפורים המאוחרים יותר בהם מככבים הנערים, ובמיוחד החל מסדרות הקומיקס שנוצרו על ידי קרל בארקס, הנערים הפכו לגיבורים בזכות עצמם ולנכסים יקרי ערך עבור דונלד דאק ודוד קמצוץ כאשר הם נוהגים להצטרף אליו להרפתקאות שונים. הנערים (לאחר דונלד דאק וצוות קוואק רק יואי) חברים בארגון הצופים הבדיוני "ג'וניור וודצ'וקס" או בעברית "צופי המרמיתות".

יואי, דואי ולואי הם הבנים של אחותו של דונלד, דלה דאק. בעלילת סרטי ההנפשה הקצרים הם נשלחו במקור לבקר את דונלד ליום אחד בלבד. בקומיקס, השלושה נשלחו לשהות עם דונלד באופן זמני, עד שאביהם יחזור מבית החולים. הן בסדרות הקומיקס והן בסרטי ההנפשה הקצרים, הוריהם של הבנים מעולם לא הוזכרו שוב לאחר המקרים הללו, (למעט בסדרה סיפורים של ברווזים) כאשר הבנים בסופו של דבר חיו לצמיתות יחד עם דונלד. דונלד והאחיינים חיים ביחד בעיר הבדיונית דאקבורג, אשר ממקומת במדינה הבדיונית קליסוטה.

## מדבבים בעברית
בגרסה העברית של הסרט "גופי: שיגעון הכדורגל" (1987) דמויותיהם של יואי, דואי ולואי דובבו על ידי יונת מתן.

בגרסה העברית של הסרט "אגדות ברווזים הסרט: אוצר המנורה האבודה" (1990) דמויותיהם של יואי, דואי ולואי דובבו על ידי פזית נוני, עירית שילה, ושירלי טפר.

בגרסה העברית של סדרת הטלוויזיה "סיפורים של ברווזים" (2017) דמויותיהם של יואי, דואי ולואי דובבו על ידי דניאל מגון, יהונתן מגון, וקובי ליקורמן.

## סרטים עלילתיים
* אגדות ברווזים הסרט: אוצר המנורה האבודה (1990)

## סדרות טלוויזיה
* אגדות ברווזים (1987)
* גופי: שיגעון הכדורגל (1987)
* דונלד דאק וצוות קוואק (1996)
* סיפורים של ברווזים (2017)
* מיקי מאוס: כייף של בית (2025; בפרק "כשהברווזים מנסים" מתוך העונה השלישית)

## משחקי וידאו
* ממלכת הלבבות (2002)
* ממלכת הלבבות 2 (2005)
* נולד מתוך שינה (2010)
* ממלכת הלבבות 3 (2019)

## קישורים חיצוניים

קטגוריה:ברווזים בדיוניים
קטגוריה:מאומצים בדיוניים
קטגוריה:דמויות ממיקי מאוס
קטגוריה:אגדות ברווזים
אחיין

**אחיין** הוא הילד של האח או הגיס של אדם. מנקודת המבט של האחיין, אותו האדם הוא הדוד/ה שלו/ה.

מכיוון שישנו פער של שני דורות בין הדודה/דוד לאחיינית/אחיין, מדובר בקרבה משפחתית מדרגה שנייה כאשר במקרים בהם יש קשר דם בין הדודה/דוד לאחיינית/אחיין יש 25% קשר דם.

באופן מסורתי האחיין היה האדם שהיה מקבל את הירושה מהדוד/ה שלו במקרים להם לדוד/ה לא היו ילדים.

## בתרבות הפופולרית
* אחיינים מפורסמים בתרבות הפופולרית הם אחייניו של דונלד דאק - יואי, דואי ולואי.

## קישורים חיצוניים

## הערות שוליים

קטגוריה:אחאים
קטגוריה:משפחה
ברוך אנג'יל

**הרב** **ברוך אנג'יל** או **אנג'יל** או **מהר"ב אנג'יל** (נפטר בי"ד בשבט הת"ל) היה ראש ישיבה, רבה של שאלוניקי ומחבר שו"ת רבי ברוך אנג'יל.

## ביוגרפיה
נולד לפני שנת ה'שנ"ה בשאלוניקי. למד בישיבתו של רבי אשר כהן בן ארדוט. בגיל שלושים וחמש לערך התמנה לראש ישיבה בחברת תלמוד תורה בעיר. רבי דוד קונפורטי, מחבר ספר קורא הדורות, למד בישיבתו מסכת בבא קמא בעודו בן 13, והוא כותב עליו:. מתלמידיו נמנה רבי שלמה פלורנטין. בשנת שצ"ז שאל אותו רבי חיים שבתי אם יהודי אזמיר רשאים להחזיק במנהגם לאכול בשר נפיחה, ורבי ברוך השיב כי הוא מסכים שימשיכו לנהוג כן. בשנת תי"א היה כבר אחד מרבני שאלוניקי, והוא חתום רביעי על הסכמה בנושא מס הבגדים, מיד לאחר רבי דניאל אישטרושה. בסביבות שנת ה'תי"ח התמנה לרב הכולל של שאלוניקי. טובי העיר אזמיר ביקשו כי יגיע לכהן כרב עירם, אך הוא סירב. רבי חיים בנבנישתי כותב על המקרה: .

התכתב עם רבני דורו והוא מזכירם בתשובותיו, ומהם רבי חיים שבתי, רבי מרדכי קלעי, הרב אברהם מוטאל ועוד.

### משפחתו
בניו היו רבי משה ורבי יהושע אנג'יל. חתנו היה יוסף פילוסוף, שבתו נישאה לשבתי צבי. נכדו היה הגביר ברכה אנג'יל מרשיד, ששילם מכיסו על הדפסת ספריו של רבי ברוך, סכום שהגיע ל-600 אריות.

### פטירתו
נפטר בי"ד בשבט הת"ל (1670). נקבר בשאלוניקי על יד רבו, רבי אשר כהן. על מצבתו נחרט:

## חיבוריו
ממוזער|שער שו"ת ר' ברוך אנג'יל
חיבר כמה ספרים, רק חלקם הגיעו לידינו:
* דרושים (כת"י)
* **חידושי הרב** (שאלוניקי תע"ז) - שיטות על מסכתות בבא קמא, בבא מציעא, כתובות, גיטין, חולין, שבועות ועבודה זרה וכן תשובות.
* **שו"ת ר' ברוך אנג'יל** (שאלוניקי תע"ז) - 61 תשובות (בפועל 58 תשובות עקב כפילות וטעות).

## לקריאה נוספת
* עמנואל, יצחק שמואל, **מצבות שאלוניקי**, חלק ראשון, עמוד 371.

## קישורים חיצוניים
* 

* 
* 
* 
* 

## הערות שוליים

קטגוריה:סלוניקי: רבנים
קטגוריה:רבנים ספרדיים
קטגוריה:ראשי ישיבה
קטגוריה:מחברי ספרות תורנית
קטגוריה:מחברי ספרי שו"ת
קטגוריה:פרשני התלמוד
סאביור גודווין

**סאביור אמונדה גודווין** (באנגלית: **Saviour Amunde Godwin**; נולד ב-22 באוגוסט 1996) הוא כדורגלן ניגרי המשחק בעמדת הקיצוני באל-אוח'דוד

## קריירה
גודווין התחיל את הקריירה שלו בקבוצת נוער המקומית ספורט ג'וס. בקיץ  חתם באוסטנדה מליגת העל הבלגית. ב-12 בספטמבר 2015 ערך את הופעת הבכורה שלו בקבוצה בניצחון 1-5 נגד בוורן, בו גם כבש את שער הבכורה שלו בקבוצה.

בקיץ  חתם ברוסלארה מהליגה הבלגית השנייה במדיה שיחק ארבע עונות.

בקיץ  חתם בקאסה פיה מליגת העל הפורטוגלית.

גודווין נכלל בסגל הרחב של הנבחרת האולימפית של ניגריה לקראת אולימפיאדת ריו דה ז'ניירו, אך לא נכלל בסגל הסופי.

## קישורים חיצוניים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:ג'וס: כדורגלנים
קטגוריה:כדורגלני אוסטנדה
קטגוריה:כדורגלני רוסלארה
קטגוריה:כדורגלני קאזה פיה א.ק.
קטגוריה:כדורגלני נבחרת ניגריה
קטגוריה:ספורטאים ניגרים בבלגיה
קטגוריה:ספורטאים ניגרים בפורטוגל
קטגוריה:ספורטאים ניגרים בערב הסעודית
קטגוריה:ניגרים שנולדו ב-1996
פידיגאן

**פּידיגַאן**, רשמית **הרשות המקומית של פידיגאן** (באילוקנית: **Ili ti Pidigan**; בטגאלוג: **Bayan ng Pidigan**), היא רשות מקומית מדרגה 5 בפרובינציית אברה, בפיליפינים. על פי מפקד האוכלוסין של 2020, מתגוררים בפידיגאן 12,475 אנשים.

## גאוגרפיה
על פי רשות הסטטיסטיקה הפיליפינית, לפידיגאן שטח בגודל 49.15 קילומטרים רבועים, שהם 1.18% מהשטח הכולל של פרובינציית אברה.

פידיגאן מרוחקת 8 קילומטרים מבירת הפרובינציה, בנגד, וכ־400 קילומטרים מבירת המדינה, מנילה.

### ברנגאים
פידיגאן מחולקת מנהלית ל-15 ברנגאים. בראש כל ברנגאי עומדים נבחרי ציבור: קפטן הברנגאי, ומועצת הברנגאי. כולם נבחרים מדי שלוש שנים.

## שלטון מקומי
פידיגאן, השייכת למחוז הבחירה הארצי היחיד בפרובינציית אברה, מנוהלת על ידי ראש עיר המוגדר כמנכ"ל המקומי שלה ועל ידי מועצה עירונית כגוף המחוקק שלה בהתאם לחוק השלטון המקומי בפיליפינים. ראש העיר, סגן ראש העיר וחברי המועצה נבחרים ישירות על ידי הציבור באמצעות בחירות המתקיימות אחת לשלוש שנים.

## אתרי מורשת ומבנים היסטוריים בפידיגאן
* כנסיית העיבור ללא חטא בפידיגאן
* בית הספר התיכון על שם מרים הקדושה
* חורבת בית משפחת ברינגאס
* בית הספר המרכזי של פידיגאן
* בית משפחת פיגרס

## קישורים חיצוניים

## הערות שוליים

קטגוריה:הפיליפינים: ערים
שמעון וינקלברג

**שמעון וינקלברג** (26 בספטמבר 1924 – 29 בספטמבר 2004) היה סופר, מחזאי ותסריטאי יהודי-אמריקאי. הוא נודע בעיקר בזכות המחזה "קטאקי" שעלה בברודוויי בשנת 1959 בכיכובם של ססואה הייאקאווה ובן פיאצה.

## ביוגרפיה

וינקלברג נולד בקיל שבגרמניה. לאחר עליית הנאצים לשלטון הוא נמלט עם משפחתו לארצות הברית בסוף שנות ה-30. הקריירה שלו כסופר החלה עם סיפור קצר שפרסם ב-1953. הוא המשיך לכתוב סיפורים למגזינים כמו הרפרס בזאר, הניו יורקר ופאנץ'.

המחזה קטאקי פרי עטו היה מבוסס על הניסיון האישי שלו במודיעין הצבאי של ארצות הברית במהלך מלחמת העולם השנייה. בשנת 1962 כתב מחזה נוסף בשם "חלונות גן עדן" שהוצג בתיאטרון המלכותי בסטוקהולם. הוא כתב גם ספרים, חלקם במשותף עם אשתו אניטה, וכן היה שותף לכתיבתם של למעלה מ-100 תסריטים לטלוויזיה בשנות ה-60 וה-70. את מרבית התסריטים כתב תחת שמות עט ביניהם "סיימון וינקלברג", "סיימון וינוולברג", "ש. בר-דוד" ו"שמעון בר דוד".

בין היתר הוא אחראי לרעיון "מיזוג המוחות" הוולקני שהופיע לראשונה בפרק שכתב עבור העונה הראשונה של הסדרה "מסע בין כוכבים".

כיהודי, שימש וינקלברג מודל לדוגמה עבור שחקנים יהודיים דתיים בהוליווד. התסריטים שלו כללו לעיתים קרובות נושאים יהודיים, ותיארו טקסים יהודיים והלכה יהודית דתית בדייקנות.

וינקלברג נפטר בבית אבות בלוס אנג'לס בגיל 80.

## קישורים חיצוניים
* 

## הערות שוליים

קטגוריה:מהגרים מגרמניה לארצות הברית
קטגוריה:תסריטאי טלוויזיה יהודים אמריקאים
קטגוריה:אמריקאים ממוצא גרמני-יהודי
קטגוריה:סופרים יהודים אמריקאים
קטגוריה:מחזאים יהודים אמריקאים
קטגוריה:אמריקאים שנולדו ב-1924
קטגוריה:אמריקאים שנפטרו ב-2004
כריסטיאנה אנדלר

**כריסטיאנֶה אנדלר** (בספרדית: **Christiane Endler**; נולדה ב־3 ביולי 1991) היא כדורגלנית צ'ילאנית המשחקת בעמדת השוערת כיום באולימפיק ליון. זוכת פרס The Best לשנת 2021.

## קישורים חיצוניים

קטגוריה:שוערות כדורגל
קטגוריה:שוערי כדורגל צ'יליאנים
קטגוריה:כדורגלניות צ'לסי
קטגוריה:כדורגלניות פריז סן-ז'רמן
קטגוריה:כדורגלניות אולימפיק ליון
קטגוריה:כדורגלניות צ'יליאניות באולימפיאדת טוקיו (2020)
קטגוריה:כדורגלניות להט"ביות
קטגוריה:ילידות 1991
פרס הווידאו קליפים של MTV לקליפ הפופ הטוב ביותר

**פרס הווידאו קליפים של MTV לקליפ הפופ הטוב ביותר** הוענק לראשונה בשנת 1999 תחת השם של **קליפ הפופ הטוב ביותר**, כש-MTV החלו לשדר מספר אמני פופ. עם זאת, המועמדויות לא היו מוגבלות רק לאמני פופ, שכן גם אמני דאנס, R&B, פופ/רוק ורגאטון קיבלו מועמדויות לאורך ההיסטוריה. בשנת 2007, MTV ביטלו את הפרס הזה יחד עם כל קטגוריות הז'אנר, אך הוא חזר בשנת 2008.

אריאנה גרנדה היא שיאנית המועמדויות והזכיות בקטגוריה זו, וזכתה בשלושה פרסים יחד עם בריטני ספירס וטיילור סוויפט, מתוך שמונה מועמדויות. אן סינק וספירס הם האמנים היחידים שזכו בפרס במשך שנתיים רצופות.

## זוכים ומועמדים
[ממוזער|357x357 פיקסלים|הזמרת האמריקאית [טיילור סוויפט (בתמונה) הועמדה 6 מועמדויות בקטגוריה וזכתה בכ-3 פרסים; "Blank Space" ,"Anti-Hero" ו-"Fortnight"]]
[ממוזער|326x326 פיקסלים|הזמרת האמריקאית [בריטני ספירס (בתמונה) הועמדה 7 מועמדויות בקטגוריה ונהפכה לאמנית השנייה עם מרבית המועמדויות בטקס, מיד אחרי הזמרת האמרקאית אריאנה גרנדה, ולאמנית הראשונה אשר זוכה בפרס פעמיים ברציפות יחד עם להקת אן-סינק.

ספירס זכתה בכ-3 פרסים; "Piece of Me", "Womanizer" ו-"Till the World Ends"]]

## שיאני זכיות ומועמדויות

## ראו גם
* פרס המוזיקה של MTV אירופה לאמן הפופ הטוב ביותר

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פרסי הווידאו קליפים של MTV
קטגוריה:פרסי מוזיקת פופ
נבחרת ישראל בכדורשער נשים

**נבחרת ישראל בכדורשער נשים** היא הנבחרת הלאומית של ישראל בכדורשער נשים, ספורט קבוצתי שתוכנן במיוחד עבור ספורטאיות עם לקות ראייה. נכון לאוגוסט 2024 מדורגת הנבחרת במקום החמישי בעולם על ידי IBSA (הפדרציה הבין-לאומית לספורט עיוורים).

## היסטוריה
### 2009
אליפות אירופה שנערכה במינכן, גרמניה 2009 סיימה במקום שישי.

### 2010
באליפות העולם שנערכה בשפילד, אנגליה ביוני 2010, בבית X.

### 2013
באליפות אירופה שנערכה בקוניה, טורקיה 2013 זכתה במדליית ארד לאחר ניצחון על פינלנד 5–3.

### 2014
באליפות העולם שנערכה באספו, פינלנד 2014. היא סיימה במקום רביעי בבית Y, והפסידה לטורקיה ברבע הגמר 2–10.

### 2015
במשחקי העולם של IBSA שנערכו בסיאול, קוריאה הדרומית במאי 2015 היא זכתה במדליית זהב לאחר ניצחון על הרפובליקה העממית של סין בגמר 4–1 והעפילה ל.

באליפות אירופה שנערכה בליטא אותה שנה הנבחרת הפסידה במשחק על מדליית הארד לאוקראינה 4–5.

### 2016
נבחרת הנשים במשחקים הפאראלימפיים ריו דה ז'ניירו שנערכו בספטמבר כללה את רוני אוחיון, ליהיא בן-דוד, אלהאם מחאמיד רוזין, גל חמרני, ירדן אדיקה וסיון אברבאיה. נבחרת הנשים של אלג'יריה לא הגיעה בזמן למשחקיה מול ארצות הברית וישראל, לאחר שהחמיצה טיסות המשך ברומא אחרי מחנה אימונים בפולין, והתעורר חשד שהיא מחרימה את המשחק. ישראל וארצות הברית זכו בניצחונות טכניים של 10–0. ישראל סיימה את הבית המוקדם, בו השתתפו חמש נבחרות, במקום רביעי. היא סיימה בתיקו 1–1 עם יפן, ניצחה טכנית את אלג'יריה 10–0 והפסידה לברזיל (2–7) ולארצות הברית (3–7). בשלב רבע הגמר הפסידה לטורקיה 5–15.

### 2017
באליפות אירופה שנערכה בפאג'ולהטי, נסטולה, פינלנד בספטמבר 2017 האי זכתה במדליית ארד אחרי טורקיה ורוסיה.

### 2018
באליפות העולם שנערכה במאלמה, שוודיה בתחילת יוני 2018 סיימה במקום 11 לאחר שסיימה במקום חמישי בבית ג'.

### 2019
באליפות אירופה שנערכה ברוסטוק, באוקטובר 2019 זכתה במדליית כסף וקבעה את הקריטריון ל.

### 2021
באליפות אירופה שנערכה בסמסון, טורקיה 2021 זכתה במדליית ארד לאחר שניצחה את דנמרק במשחק על המקום השלישי. בשלב חצי הגמר היא הפסידה לטורקיה.

נבחרת הנשים במשחקים הפאראלימפיים טוקיו כללה את רוני אוחיון, ליהיא בן דוד, גל חמרני, אלהאם מחאמיד רוזין, אורי מזרחי ונועה מלכה. הנבחרת סיימה את הבית המוקדם במקום שני אחרי הרפובליקה העממית של סין, לאחר ניצחון על אוסטרליה (11–1) והוועד הפאראלימפי הרוסי (8–3) והפסד לקנדה (2–6) ולרפובליקה העממית של סין (1–4). בשלב רבע הגמר ישראל הפסידה ליפן 1–4.

### 2022
באליפות העולם שנערכה בפורטוגל בדצמבר 2022 זכתה הנבחרת במדליית ארד לאחר שניצחה 9 מתוך 10 משחקים.

### 2023
באליפות אירופה שנערכה בפודגוריצה, מונטנגרו 2023 זכתה במדליית כסף וקבעה את הקריטריון להמשחקים הפאראלימפיים פריז (2024).

### 2024
נבחרת הנשים במשחקים הפאראלימפיים פריז כללה את ליהיא בן דוד, גל חמרני, רוני אוחיון נועה מלכה, אורי מזרחי ואלהאם מחאמיד רוזין. הנבחרת זכתה במדליית כסף, המדליה הפאראלימפית הראשונה בתולדותיה, לאחר שהפסידה במשחק הגמר לטורקיה, האלופה הפאראלימפית מריו דה ז'ניירו וטוקיו, בתוצאה 3–8.

### 2025
באליפות אירופה שנערכה בפג'ולהטי, פינלנד 2025 זכתה הנבחרת במדליית כסף לאחר הפסד 10-3 לטורקיה.

## ראו גם
* ישראל במשחקים הפאראלימפיים

## הערות שוליים

*
*
כדורשער
כדורשער נשים
קטגוריה:זוכי מדליית כסף פאראלימפית מישראל
אדולף פרידמן

**אדולף פרידמן** (בגרמנית: **Adolf Friedemann**; 11 באפריל1871–26 בדצמבר 1932) היה סופר, מראשי הציונות בגרמניה ובהולנד, מחוג מקורביו של בנימין זאב הרצל.

## קורות חייו
פרידמן, יליד ברלין, היה בין מייסדי "החברה היהודית ההומאניטרית"  ב-1893, יחד עם ארתור מנחם הנטקה, מקס בודנהיימר, מקס אופנהיימר, בחסותו ובתמיכתו של היינריך לווה. גישת אגודה זו בראשיתה הייתה הגדרה עצמית כגרמנים בני דת משה, תוך רצון להימנע מסוגיות של נאמנות כפולה. בתחילת דרכם ספגו התנגדות הן מגורמים רבניים והן מגורמים יהודים-ליברלים. בהמשך התמזגה האגודה עם ארגון סטודנטים יהודים, ואימצה את הציונות המדינית, ולבסוף אוחדה להסתדרות הציונית בברלין. החל מהקונגרס הציוני העולמי השני היה פרידמן למקורבו של בנימין זאב הרצל והוציא לפועל בשליחותו נושאים מדיניים שונים. בין השאר, במסגרת תוכנית אל עריש השתתף פרידמן ב-1903 במשלחת הסקר מטעם ההסתדרות הציונית למצרים, והמשיך גם למסע בארץ ישראל.

פרידמן היה חבר הוועד הפועל הציוני בין 1903–1920. בתקופת מלחמת העולם הראשונה פעל בברן, שווייץ, בין השאר להעברת כספי סיוע מיהודי ארצות הברית ליהודי ליטא.

במהלך כל פעילותו הציונית, נשאר נאמן לערכי ציונות המדינית, ודחה את גישת הציונות המעשית. בשל אמונתו בקידום הציונות בעבודה מדינית, לא שאף לחיות בארץ ישראל. כאשר גברה גישת הציונות הסינתטית איבד מהשפעתו בוועד הפועל.

מ-1920 היה פעיל בקרן היסוד בהולנד. כשליח קרן היסוד השתתף גם בוועידות קרן היסוד בווינה ובלוצרן, ופעל גם בהונגריה. ב-1925 נפגש בירושלים במסגרת שליחותו עם סטיוארט סיימס, המזכיר הראשי של ממשלת המנדט.

פרידמן פרסם מספר ספרים בנושאים ציוניים, בין השאר ב-Was will der Zionismus :1903, ב-1904: Reisebilder aus Palaestina. ב-1908 פורסם הלקסיקון הציוני Zionistisches abc Buch, אשר פרידמן היה עורכו הראשי. ב-1914 פרסם ביוגרפיה ראשונה של הרצל, בשם "Das Leben Theodor Herzls". ב-1916 פרסם ביוגרפיה של דוד וולפסון.

באוקטובר 1932 נפצע קשות בתאונת דרכים באמסטרדם, בעקבותיה נפטר בדצמבר 1932.
אשתו, רוזה פרידמן, נכדת הרב רש"ר הירש, עלתה לארץ לאחר מותו עם בתם היחידה. הבת נישאה בארץ ונפטרה זמן קצר לאחר מכן.

## קישורים חיצוניים

* אדולף פרידמן, באתר encyclopedia.com
* 

## הערות שוליים

קטגוריה:פעילים ציונים בגרמניה
קטגוריה:פעילים ציונים בהולנד
קטגוריה:ילידי 1871
קטגוריה:נפטרים ב-1932
ארון בתנועם

**ארון בתנועם** הוא ארון קבורה שנמצא בגבל ועליו כתובת פיניקית. הוא מתוארך ל-450-425 לפנה"ס.

הוא פורסם בספר "Fouilles de Byblos" של מוריס דינאן  (כרך א', 1926-1932, מספרים 1142, לוח XXVIII).

## הכתובת
ממוזער|תקריב הכתובת שעל הארון
הכתובת מסומנת כ-KAI 11. הכתובת המקורית היא:

משמעות הכתובת היא: "בארון זה אנוכי בתנועם, אֵם המלך עזבעל מלך גבל בן פלטבעל כהן בעלת, שוכבת בסות וכיסוי־ראש עליי, ומחסום חרוץ לְפִי, כמו אשר היה למלכות אשר היו לפניי."

## ראו גם
* רשימת כתובות כנעניות וארמיות
* כתובות מלכי גבל
* ארון אחירם
* כתובת בן שפטבעל
* מצבת יחומלך
* אובליסק אבישם
* הסרקופג של תבנת
* ארון אשמונעזר השני
* כתובות בדעשתרת

## לקריאה נוספת

* Christopher Rollston, "The Dating of the Early Royal Byblian Phoenician Inscriptions: A Response to Benjamin Sass" in *MAARAV* 15 (2008): 57–93.
* Benjamin Mazar, "The Phoenician Inscriptions from Byblos and the Evolution of the Phoenician-Hebrew Alphabet", in **The Early Biblical Period: Historical Studies** (S. Ahituv and B. A. Levine, eds., Jerusalem: IES, 1986 [original publication: 1946]): 231–247.
* William F. Albright, "The Phoenician Inscriptions of the Tenth Century B.C. from Byblus", in **JAOS** 67 (1947): 153–154.


## הערות שוליים

### ביאורים

קטגוריה:כתובות מלכי גבל
קטגוריה:סרקופגים
קטגוריה:כתובות KAI
אורי וטרמן

**אורי וטרמן** (נולד ב-6 באוגוסט 1974) הוא איש ניהול ישראלי אשר כיהן בין היתר כמנכ"ל קבוצת שופרסל, מנכ"ל רשת Be ומנכ"ל 012. 

## ביוגרפיה
וטרמן שירת כלוחם ומפקד ביחידת שלדג. בשנת 2002 סיים תואר ראשון במנהל עסקים ובשנת 2011 סיים תואר שני במנהל עסקים בהצטיינות מהאוניברסיטה העברית בירושלים.
בשנת 2024, וטרמן הוא בוגר תוכנית לימודים מתקדמת למנהלים (AMP - Advanced Management Program) בבית הספר לעסקים של הרווארד.

בשנים 2000–2001 כיהן כמנהל מרחב דרום ומרכז בלאומי קארד. ב-2002 כיהן כמנהל אגף לקוחות עסקיים בפלאפון.

ב-2005 הצטרף לאינטרנט זהב כסמנכ"ל לקוחות. ב-2007 מונה לסמנכ"ל לקוחות פרטיים ב-012 סמייל והיה אחראי על מערכי השירות והמכירות של למעלה ממיליון לקוחות. ב-2010 התקדם וטרמן ומונה למשנה למנכ"ל החברה והיה אמון על השיווק, האסטרטגיה והפיתוח העסקי. ב-2011 לאחר מכירת 012 לפרטנר מונה לסמנכ"ל החטיבה הקווית של פרטנר ומנכ"ל 012 מובייל, שם הוביל את הקמת המותג.

ב-2014 הצטרף כמנכ"ל לחברת Skyvision Global Networks אשר מתעסקת בתקשורת לווינית.

ב-2018 הצטרף וטרמן לקבוצת שופרסל כמנכ"ל רשת Be, באותם ימים ניו-פארם. בניהולו הרשת עברה מיתוג מחדש. בתוך שלוש שנים הרשת, שהפסידה במשך שנים, עברה לרווחיות. ב-2022 מונה למנכ"ל קבוצת שופרסל.
ב-2024, לאחר רכישת השליטה בקבוצת שופרסל בידי שלומי ויוסי אמיר, סיים את תפקידו בחברה.

לאחר מכן, וטרמן הצטרף כדירקטור לחברת GreenOnyx, חברת אגרוטק ישראלית אשר פיתחה יכולת גידול אפקטיבית וכלכלית עבור ירק חדשני, בשם "Wanna Greens", אשר מטרתו לשנות הרגלי צריכת ירקות. 
### חיים אישיים
וטרמן נשוי לנטע ואב לשלושה.

## קישורים חיצוניים
* 
* 
* 
* 
* 

## הערות שוליים

קטגוריה:מנכ"לים ישראלים
קטגוריה:מנכ"לי שופרסל
קטגוריה:ישראלים שנולדו ב-1974
הגנת השכרות

**הגנת השכרות** היא הגנה במשפט הפלילי, המשמשת באופן עקרוני סייג לאחריות פלילית. למעשה, שכרות בעת ביצוע עבירה בדרך כלל מחמירה את מצבו המשפטי של הנאשם, ומסייעת לתביעה בכך שהיא יוצרת 'קיצור דרך' להוכחת יסוד נפשי. סייג השכרות מכונה בשל כך . השכרות משמשת בפועל כהגנה לנאשם רק במצב ייחודי בו הנאשם נכנס למצב השכרות שלא מדעתו.

## בחוק הישראלי
### שכרות שלא מדעת
חוק העונשין פוטר אדם שנכנס למצב שכרות או שכרות חלקית שלא מדעתו:

### שכרות מדעת
במצב של שכרות מדעת, היינו כאשר אדם היה מודע לכך שהוא משתכר, החוק קובע שחלה על האדם אחריות למעשיו כשיכור, ויש להתייחס למעשיו כאילו התקיימה בהם מחשבה פלילית. עם זאת, החוק לא מייחס לשיכור מדעת כוונה ביחס לאפשרות קרות התוצאה, אלא אדישות בלבד:

בדרך כלל שיכורים שמבצעים עבירות נכנסים למצב השכרות מדעת. החוק רק מחמיר את מצבם המשפטי של שיכורים אלו, ומיקל על התביעה בכך שהוא יוצר מעין 'קיצור דרך' להוכחת יסוד נפשי. לפיכך, מקובל לכנות את הגנת השכרות כ.

### שכרות כדי לעבור עבירה
כאשר אדם משתכר בכוונה על מנת שיבצע עבירה מתוך שכרותו, חלה עליו אחריות פלילית ביחס לעבירות שביצע בשכרותו, ובית המשפט מתייחס למעשיו כאילו התקיימה בהם מחשבה פלילית, וכן כאילו הייתה לו כוונה במעשיו ביחס לאפשרות קרות התוצאה:

### הגדרת השכרות
השכרות מוגדרת בחוק העונשין כמצב של חוסר הכרה מסוים הנגרם כתוצאה מצריכת משקה אלכוהולי או סמים. הצד הרוצה לטעון למצב שכרות צריך להוכיח שמתקיימים התנאים הבאים:

# הנאשם השתכר שלא מדעתו.
# הנאשם היה חסר יכולת להבין את מה שעשה או את הפסול שבמעשהו, או שהיה חסר יכולת להימנע מעשיית המעשה.
# קיים קשר סיבתי בין שני התנאים הקודמים.

## ביאורים

## הערות שוליים

קטגוריה:ישראל: משפט פלילי
קטגוריה:שכרות
סטטוס (אלבום)

**סטטוס** הוא אלבום הבכורה של הזמרת-יוצרת הישראלית נונו. האלבום יצא לאור ב-18 ביולי 2022, על ידי חברת התקליטים D-Music, בהפקתו של עיליי אשדות. מתוך האלבום יצאו חמישה סינגלים.

## רקע
לאורך 2021–2022 פרסמה נונו חמישה סינגלים שנכללו באלבום, בהם "ליבינג דה דרים", שהגיע למקום השלישי במצעד הרשמי של גלגלצ. ב-15 ביוני 2022, הכריזה נונו רשמית על שם האלבום, וכן על מופע להשקת האלבום במועדון הבארבי שבתל אביב-יפו.

הרצועה האחרונה באלבום היא גרסת כיסוי לשיר "סוד", בהשתתפות אדם, מבצע הגרסה המקורית של השיר, ורוני דואני, שביצעה בעבר גרסת כיסוי לשיר שזכתה להצלחה.

## רשימת רצועות

## הערות שוליים

## קישורים חיצוניים

קטגוריה:אלבומי בכורה מ-2022
קטגוריה:אלבומים בעברית
שון לבנובסקי

**שון ליאון לבנובסקי** (נולד ב-9 בדצמבר 1992) הוא כדורסלן ישראלי-אמריקאי המשחק בעמדות הפאוור פורוורד והסנטר. שיחק לאחרונה בהפועל מגדל העמק-יזרעאל מהליגה הארצית.

שון הוא בנו של שחקן העבר קני לבנובסקי, ששיחק בין היתר גם בהפועל תל אביב.

## ראשית חייו
לבנובסקי נולד בבוינטון ביץ', פלורידה, וגדל עד גיל שש בארצות הברית, לפני שעבר לעמק חפר שבישראל. הוא שיחק בקבוצת הנוער של בית"ר בנימינה ובקבוצת תיכון שרת נתניה. לבנובסקי הצטרף לקבוצת הנוער של מכבי תל אביב בשנות העשרה המאוחרות שלו.

## קריירה מקצועית
ב-2010 החל לבנובסקי את הקריירה המקצועית שלו במכבי תל אביב. ב-12 במאי 2011 ערך את הופעת הבכורה שלו בניצחון הפלייאוף על ברק נתניה.

ב-8 בספטמבר 2011 חתם לבנובסקי על חוזה לשלוש שנים במכבי חיפה.

ב-28 בנובמבר 2012 הושאל לבנובסקי למכבי קריית ביאליק מהליגה הלאומית, וב-22 משחקים במדיה העמיד ממוצעים של 10 נקודות ו-4.4 ריבאונדים למשחק.

ב-21 באוגוסט 2013 חתם לבנובסקי על חוזה לשלוש שנים במכבי אשדוד.

ב-14 בפברואר 2018 חתם לבנובסקי בהפועל גלבוע גליל להמשך העונה. הוא סייע לקבוצה להגיע לפלייאוף ליגת העל 2018, שם הפסידה ברבע הגמר להפועל ירושלים. ב-1 באוגוסט 2018 האריך לבנובסקי את חוזהו בקבוצה בשנה.

ב-23 ביולי 2019 חתם לבנובסקי בהפועל עפולה מהליגה הלאומית לעונת .

בעונת 2021/22 שיחק באליצור שומרון וסייע לעלות לראשונה בתולדותיה לליגה הלאומית.

## בנבחרות ישראל
לבנובסקי היה חבר בנבחרות ישראל עד גיל 16, עד גיל 18 ועד גיל 20.

## קישורים חיצוניים

*פרופיל, באתר מנהלת ליגת העל בכדורסל

## הערות שוליים

קטגוריה:אמריקאים ילידי פלורידה
קטגוריה:סנטרים (כדורסל)
קטגוריה:פלורידה: כדורסלנים
קטגוריה:בוגרי תיכון שרת
קטגוריה:כדורסלני מכבי תל אביב
קטגוריה:כדורסלני אליצור שומרון
קטגוריה:כדורסלני מכבי חיפה
קטגוריה:כדורסלני מכבי אשדוד
קטגוריה:כדורסלני מכבי עירוני רמת גן
קטגוריה:כדורסלני הפועל גלבוע גליל
קטגוריה:כדורסלני הפועל עפולה
קטגוריה:ישראלים ילידי ארצות הברית
קטגוריה:עולים בשנות ה-1990
קטגוריה:ישראלים שנולדו ב-1992
רובי וייטינג

**אלכסנדר יוהאנס וילהלם "רוֹבִּי" וייטינג** (בהולנדית: **Alexander Johannes Wilhelm "Robbie" Wijting**; 29 ביוני 1925 – 27 באוגוסט 1986 היה גנרל בחיל האוויר המלכותי ההולנדי אשר שימש כיושב ראש מטה ההגנה המאוחד (מקביל לרמטכ"ל) של הולנד בין 1973–1980.

## ביוגרפיה
וייטינג נולד ב-29 ביוני 1925 באיי הודו המזרחיים ההולנדיים, שם שירת אביו כקצין בחיל המצב ההולנדי. זמן קצר לאחר לידתו חזרה משפחתו להולנד, החל וייטינג ללמוד באקדמיה הצבאית המלכותית בברדה. לימודיו נקטעו בעקבות הכיבוש הגרמני של הולנד במלחמת העולם השנייה. הוא הצטרף למחתרת ההולנדית שנאבקה בגרמנים. עם זאת, הפעילות במחתרת לא סיפקה אותו, והוא נמלט לבריטניה והגיש בקשה להצטרף לחיל האוויר המלכותי. הוא זייף לשם כך את תאריך הלידה שלו. ב-1944 הוא קיבל את רישיון הטיס שלו, והשתתף בהפצצות האוויריות על ערי גרמניה ובהמשך על הכוחות הגרמניים בהולנד.

לאחר המלחמה חזר להולנד והתגייס לחיל האוויר המלכותי ההולנדי. הוא למד בבתי ספר שונים לטיסה בבריטניה ובהולנד והתקדם בסולם הדרגות. ב-1967 הוא הועלה לדרגת קולונל ומונה למפקד בסיס חיל האוויר בלייוורדן. בתחילת 1973 הוא הועלה לדרגת גנרל מאיור ומונה למפקד חילות האוויר הטקטיים של הולנד. ב-5 בנובמבר של אותה שנה הוא הועלה לדרגת לוטננט גנרל ומונה ליושב ראש מטה ההגנה המאוחד. ב-10 בדצמבר 1976 שונתה הגדרת תפקידו ל"ראש מטה ההגנה" ובמקביל הוא הועלה לדרגת גנרל. בתקופה זו הוא העביר רפורמות משמעותיות בצבא ההולנדי ועמל להתאימו לעידן המודרני. ב-1 בנובמבר 1980 הוא פרש מהצבא.

בין השנים 1981–1985 הוא כיהן בתפקיד יו"ר המועצה המייעצת לתאונות תעופה בחיל האוויר המלכותי, ובין 1982 ל-1985 היה יו"ר איגוד התעופה המלכותי ההולנדי. הוא נפטר בלייוורדן ב-27 באוגוסט 1986.

## קישורים חיצוניים

* רובי וייטינג, באתר resources

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:חברי המחתרת ההולנדית
קטגוריה:גנרלים הולנדים
קטגוריה:טייסים במלחמת העולם השנייה
קטגוריה:קצינים בלגיון הכבוד
קטגוריה:הולנדים מעוטרי אות לגיון ההצטיינות
קטגוריה:הולנדים שנולדו ב-1925
קטגוריה:הולנדים שנפטרו ב-1986
כתובת בן שפטבעל

**כתובת בן שפטבעל** היא כתובת קבורה פיניקית שהתגלתה בגבל. הכתובת מתוארכת ל-500-475 לפנה"ס.

הממצא פורסם בספר "Fouilles de Byblos" של מוריס דונאד  (כרך א', 1926–1932, מספר 1143, לוח XXXIII).

## הכתובת
הכתובת מורכבת משלושה חלקים, שניים מהם מתחברים. הטקסט של השבר הגדול ביותר מסומן כ-KAI 9A, ותוכנו:

ממוזער|התחברות שברים ב' וג'
הכתובת על השבר השני והשלישי, המחוברים, מסומנות כ-KAI 9B, ותוכנן:

### משמעות
משמעות השבר הראשון היא "[אני ... ב]ן שפטבעל, מלך גבל, פעלתי לי המשכב הזה [...] ביתך(?). אל ת[קום להשית] ארון על ארון, על כן פעל[תי לי המשכב הזה... ופעל אנכי ארון זה ל]י במשכב זה אשר אנכי שוכב בו. ובמקום [הזה...] לי אנ[כי...]תי ברבים. ונתן אנכי א[... אל תפת]ח מ[קום־המשכב] הזה להרגיז עצמותיי, אִ[ם... שמ]ש(?) על[ם(?)...]".

משמעות השברים השני והשלישי היא: "[... אל תפעל לך משכ]ב אצל המשכ[ב זה...] המשכב אשר תפ[תח... אל ישית א]ת ארונו על ארון. אנ[כי... בעל־שמי]ם(?) ובעל אדיר ובעלת וכל א[לי גבל...] בעלת וכל [אלי...]".

## ראו גם
* רשימת כתובות כנעניות וארמיות
* כתובות מלכי גבל
* ארון אחירם
* ארון בתנועם
* מצבת יחומלך
* אובליסק אבישם
* הסרקופג של תבנת
* ארון אשמונעזר השני
* כתובות בדעשתרת

## לקריאה נוספת

* Christopher Rollston, "The Dating of the Early Royal Byblian Phoenician Inscriptions: A Response to Benjamin Sass."  *MAARAV* 15 (2008): 57–93.
* Benjamin Mazar, The Phoenician Inscriptions from Byblos and the Evolution of the Phoenician-Hebrew Alphabet, in The Early Biblical Period: Historical Studies (S. Ahituv and B. A. Levine, eds., Jerusalem: IES, 1986 [original publication: 1946]): 231–247.
* William F. Albright, The Phoenician Inscriptions of the Tenth Century B.C. from Byblus, JAOS 67 (1947): 153–154.


## הערות שוליים

### ביאורים

בן שפטבעל
בן שפטבעל
קטגוריה:ממצאים ארכאולוגיים מאבן
קור דה יאחר

**קורנליס "קור" דה יאחר** (בהולנדית: **Cornelis "Cor" de Jager**; 17 באוגוסט 1925 – 1 בדצמבר 2001) היה גנרל הולנדי אשר שימש כיושב ראש מטה ההגנה (מקביל לרמטכ"ל) בשנים 1980–1983, ולאחר מכן שימש כיושב ראש הוועדה הצבאית של נאט"ו עד 1986.

## ביוגרפיה
יאחר נולד באוסטבורך ב-17 באוגוסט 1925. לאחר נפילת הולנד בידי הגרמנים במלחמת העולם השנייה הוא נמלט לבריטניה ולמד בבית הספר לתותחנים של הצבא הבריטי. הוא שירת בצבא הבריטי עד 1947 והגיעה לדרגת לוטננט משנה. ב-1949 הוא חזר להולנד והתגייס לצבא ההולנדי.

ב-1 בנובמבר 1980 הוא מונה לראש מטה ההגנה (מקביל לרמטכ"ל). ב-5 ביולי 1983 הוא פרש מהתפקיד והפך ליושב ראש הוועדה הצבאית של נאט"ו בבריסל. ב-30 בספטמבר 1986 הוא פרש מהתפקיד ומהצבא.

## קישורים חיצוניים

## הערות שוליים

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:גנרלים הולנדים
קטגוריה:הולנדים במלחמת העולם השנייה
קטגוריה:אנשי צבא בריטים במלחמת העולם השנייה
קטגוריה:קצינים בלגיון הכבוד
קטגוריה:הולנדים מעוטרי אות לגיון ההצטיינות
קטגוריה:הולנדים שנולדו ב-1925
קטגוריה:הולנדים שנפטרו ב-2001
שסטה (נהר)

**הנהר שסטה** (באנגלית: **Shasta River**) הוא יובל של הנהר קלאמת, באורך של כ-93 קילומטרים, בצפון קליפורניה בארצות הברית. הוא מנקז את עמק שסטה בצד המערבי והצפוני של הר שסטה ברכס קסקייד.

מקורו של הנהר בדרום מחוז סיסקיו בקצה היער הלאומי שסטה-טריניטי, כ-16 קילומטרים מדרום-מערב לעיירה . הוא זורם בדרך כלל לצפון-מערב דרך עמק שסטה, על פני ויד, דרך העיירה  ועל פני העיירה . הוא נשפך לנהר קלאמת מדרום כ-13 קילומטרים צפונית-צפון מזרחית לוואיריקה.

הר שסטה הסמוך שולט על עמק שסטה והוא מכוסה בזלת געשית מהתפרצויות של ההר בתקופה הגאולוגית האחרונה.  היא דוגמה לחללים שנותרו לאחר שהלבה הנוזלית מאוד התנקזה מצינורות תת-קרקעיים שהוזנו מפתחים געשיים במזרח. עמק שסטה מכוסה גבעות קטנות המשתרעות מבסיס הר שסטה צפונה ועד ממש מעבר לעיר מונטגיו, שהן הפסולת מההתנזלות של הר שסטה הקדום מתישהו במהלך 400,000 השנים האחרונות.

## מסלול
מקורו של הנהר במדרון המזרחי של  מספר קילומטרים מערבית להר שסטה, וכ-40 קילומטרים צפונית-מערבית ל. בהמשך הנהר זורם דרך עמק חקלאי רחב. במסלולו צפונה, במקביל לכביש בין-מדינתי 5, במשך הקילומטרים הבאים. היובל החשוב הראשון של השסטה, אדי קריק (Eddy Creek), נשפך אליו מצד שמאל, 60 קילומטרים מהשפך. לאחר מכן הוא חוצה מתחת לכביש המהיר, מתפתל על פני רכס וחולף על פני העיירה ויד. לאחר מכן הוא פונה לצפון-מזרח לאגם שסטינה (Lake Shastina), אגם מלאכותי שנוצר מסכר בקצהו הצפוני, ופונה לצפון-מערב.

הנהר עוקף את קבוצת המעיינות המכונה ביג ספרינגס (Big Springs) במרחק של 48 ק"מ מהשפך, הנהר קולט יותר נגר חקלאי כשהוא מתפתל צפונה בין שדות מושקים. הנהר עובר בין ואיריקה למונטגיו, 16 קילומטרים מהשפך, נחצה על ידי  והכביש הבין-מדינתי 5 בפעם האחרונה. לאחר מכן הוא נכנס לקניון בהרי קלאמת, במרחק של 4.8 ק"מ מהשפך, וזורם במקביל ל. השפך שלו הוא על הגדה השמאלית של הנהר קלאמת, במפגש בין כביש 263 ל.

## אגן הניקוז
אגן הניקוז של הנהר שסטה משתרע על שטח של כ-2,100 קילומטרים רבועים וכולל עמק חקלאי צחיח למחצה, כולו במחוז סיסקיו. הוא סמוך לנהר סקוט במערב, ביוט קריק (Butte Creek) במזרח, והנהר קלאמת בצפון. אגן הניקוז ממוקם מזרחית להרי קלאמת ומצפון-מערב להר שסטה. חלק מהעיירות באגן הניקוז כוללות את ויד, אדג'ווד (Edgewood), גאזל (Gazelle), ביג ספרינגס, גרנדה, מונטגיו וואיריקה. גופי מים העיקריים כוללים את אגם שסטינה (מאגר דווינל) ואגם טראוט (Trout Lake).

עמק הנהר שסטה, שרוחבו כ-50 קילומטרים מקבל רק 360 מילימטרים של גשם מדי שנה בממוצע, והוא מקבל את רוב זרימת המים העיליים שלו ממי התהום, וכיום גם נגר חקלאי. הוא גם מקבל מעט מים ממי הפשרת השלגים בהר שסטה - הזורמים מתוך צינורות הלבה כמעיינות ומזינים את יובלי הנהר שסטה בצד המזרחי כמו ביג ספרינגס קריק (Big Springs Creek).

## אתר רבייה
נהר שסטה הוא אתר הטלה לאלתית גמלונית בסכנת הכחדה. ההערכות מצביעות על כך ש-80,000 דגים בוגרים חזרו פעם לנהר מדי שנה, האוכלוסייה החוזרת הגדולה ביותר מכל יובל באגן הניקוז של הנהר קלאמת מלבד הנהר טריניטי.

כיום, פחות מ-10% מאוכלוסייה זו עדיין חוזרת, והבצורות האחרונות פגעו קשות בשיעורי ההישרדות של דגים צעירים.

## קישורים חיצוניים

*Mount Shasta Bioregional Water Center: Dewatering of the Shasta River


## הערות שוליים

קטגוריה:צפון קליפורניה: גאוגרפיה
קטגוריה:קליפורניה: נהרות
יצחק יעבץ

רבי **יצחק יעבץ** (נפטר ז' בטבת ה'ש"ח) היה רופא ורב בסלוניקי.

## ביוגרפיה

נולד לרבי יוסף יעבץ, ממגורשי ספרד ומחבר הספר "אור החיים", והיה חתנו של המקובל רבי יהוסף אבן שרגא בפדובה, אצלו גם למד תורה. התגורר בפדובה, שם למד אצל המהר"י מינץ, והעיד כי ראהו מברך ברכת החמה בשנת ה'רס"ה, כשהיה כבן 100 שנה. 

שימש כרב בסלוניקי ונחשב מגדולי דורו, כפי שנראה מהתשובה בעניין אמירת "ה' אלוהיכם אמת" המופיעה בספר "באר מים חיים" לרבי חיים עובדיה די בושאל, שחתם יחד עם רבני הזמן, ביניהם מהר"י בן חביב, רבי יוסף פאסי, מהר"ש שארליוו, רבי מאיר עראמה ועוד.

נכדו ר' יצחק יעבץ מספר עליו בספרו **חסדי אבות**, ומובא על ידי רבי אברהם כלפון (רב) ב"מעשה צדיקים", סימן רצ, וז"ל: "מעשה בהרב יצחק יעב"ץ הזקן שהיה דן דין אחד, ובא גדול הקהל ורמז לו על הדבר וכוונתו להחניף לו, ותכף בראותו אותו כי רמז לו על הדבר חרה אפו מאד, ועם כל זה לא דן הדין אלא לאמיתו. ואמר לאנשי קהלתו, דעו לכם רבותי כי כך וכך היה המעשה, ומעתה בחרו לכם את מי ידון דינכם וירביץ תורה ביניכם ונשבע בשבועה ואמר להם כי אין חפץ באלה אשריו ואשרי יולדתו".

ב"מחזור הגדול מכל השנה", שלוניקי ש"י, דף 366, ב. כתוב: .

מלבד ההקדמה לספרו של אביו "חסדי ה'", חיבר מאמר בשם "קריאת שמע בדקדוק אמרותיה ואותיותיה". המאמר נדפס בחלקו תחת שמו של אביו.

## צאצאיו

ילדיו היו רבי שלמה ורבי יוסף, שהיו מדפיסים והקימו יחד בית דפוס בשנת ה'ש"ג בשאלוניקי ומאוחר יותר הדפיסו את התלמוד הבבלי בדפוס שהקימו בקושטא.

בנו של רבי שלמה, רבי יצחק יעבץ, חיבר את הספרים: חסדי אבות (קושטא שמ"ג) – פירוש על מסכת אבות; יפק רצון (קושטא שנ"ג) – פירוש על הפטרות בנוסח ספרד ואשכנז; תורת חסד (ביל וידיר שנ"ד) – ביאור על חמש מגילות, תהלים, רות ואיוב.

נפטר ז' בטבת ש"ח, ונקבר בבית העלמין היהודי העתיק בסלוניקי.

## לקריאה נוספת
* ש' וואנונו, **רבנן תקיפי ארעא**, עמוד 606
* מיכאל מולכו, **בית העלמין של יהודי שאלוניקי**, עמוד 115.
* מסכת אבות, ר"י יעב"ץ, ירושלים תש"נ, מבוא עמוד 15.

## הערות שוליים

קטגוריה:סלוניקי: רבנים
קטגוריה:ילידי 1505
קטגוריה:נפטרים ב-1547
חוברט האוסר

**חוברט למברטוס יוהאן האוסר** (בהולנדית: **Govert Lambertus Johan Huijser**; 6 בפברואר 1931 – 5 בינואר 2014) היה גנרל הולנדי אשר שימש כראש מטה ההגנה (מקביל לרמטכ"ל) בשנים 1983–1988.

## ביוגרפיה
האוסר נולד בסורבאיה שבאיי הודו המזרחיים ההולנדיים (כיום אינדונזיה) ב-6 בפברואר 1931. ב-1949 הוא החל ללמוד באקדמיה הצבאית המלכותית ההולנדית בברדה וב-1952 התגייס לצבא הולנד. הוא פיקד על גדוד השריון ה-48, ולאחר מכן על בריגדת השריון ה-13. בהמשך הועבר לפקד על הדיוויזיה הראשונה 7 בדצמבר ואז על הקורפוס הראשון. ב-5 ביולי 1983 הוא מונה לראש מטה ההגנה (מקביל לרמטכ"ל) עד פרישתו ב-10 בדצמבר 1988. לאחר פרישתו שימש כיו"ר הקרן הגמלאים של הצבא. הוא נפטר ב-5 בינואר 2014.

## קישורים חיצוניים

* Oud-generaal Huijser overleden

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:גנרלים הולנדים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:הולנדים שנולדו ב-1931
קטגוריה:הולנדים שנפטרו ב-2014
רכס סנגוטין

**רכס סנגוטין** (באנגלית: **Snegotin Ridge**; בבולגרית: **Снеготински рид**) הוא רכס מצוקים, המכוסה קרח בחלק המזרחי בצדה הצפון-מערבי של מישור לואי פיליפ בחצי האי טריניטי באזור ארץ גרהאם של צפון-מזרח חצי האי האנטארקטי שבאנטארקטיקה.

שיא גובהו של רכס סנגוטין 1,230 מטרים מעל פני הים.

רכס סנגוטין מתנשא מעל מצר ברנספילד שמצפון לרכס סנגוטין; וכן רכס סנגוטין מתנשא מעל בקע פרלז, ומעל ראשו של קרחון מאלורד, המצוי מערבית - דרום-מערבית לרכס סנגוטין.

אורכו של רכס סנגוטין 6.5 קילומטרים (בכיוון דרום-מערב - צפון-מזרח);

רוחבו של רכס סנגוטין 4 קילומטרים.

אוכף הולה מקשר את רכס סנגוטין אל מישור לואי פיליפ, הממוקם מדרום לרכס סנגוטין.

## היסטוריה
### מיפוי אזור הרכס

הרכס מופה לראשונה בשנת 1996 על ידי סוקרים גרמניים מהמכון לגאודזיה מעשית ( Institut für Angewandte Geodäsie) מהעיר פרנקפורט על המיין, וכן על ידי סוקרים בריטיים, מטעם הסקר האנטארקטי הבריטי (British Antarctic Survey).

### מקור השם

הרכס נקרא על שם היישוב סנגוטין שבדרום בולגריה.

## קישורים חיצוניים
* תמונת לוויין של אזור הרכס באתר קופרניקס

סנגוטין
סנגוטין
סנגוטין
סנגוטין
ג'ודית קוריר

**ג'ודית ג'פטום קוריר** (באנגלית: **Judith Jeptum Korir**; נולדה ב-17 בדצמבר 1995) היא אתלטית קנייתית, סגנית אלופת העולם (יוג'ין 2022) בריצת מרתון.

## ביוגרפיה
קוריר נולדה וגדלה בקניה.

### 2021
במרתון דובאי שנערך בשנת 2021 זכתה קוריר בתוצאה של 2:22.30 שעות.

### 2022
במרתון פריז שנערך בשנת 2022 זכתה קוריר בשיא תחרות ושיא אישי חדש של 2:19.48 שעות.

#### סגנית אלופת העולם
באליפות העולם שנערכה ביוג'ין שבארצות הברית בחודש יולי 2022 זכתה קוריר במדליית כסף בריצת מרתון בשיא אישי חדש של 2:18.20 שעות, אחרי גוטיטום גבריסלאסי מאתיופיה (2:18.11 שעות) ולפני לונה צ'מטאי-סלפטר מישראל (2:20.18 שעות).

## שיאים אישים
* ריצת מרתון: 2:18.20 שעות (2022)

## קישורים חיצוניים

קטגוריה:רצות מרתון קנייתיות
קטגוריה:קנייתיות שנולדו ב-1995
פטר חראף

**פטר יאן חראף** (בהולנדית: **Peter Jan Graaff**; 21 בינואר 1936 – 24 במרץ 2014) היה גנרל הולנדי אשר שימש כראש מטה ההגנה (מקביל לרמטכ"ל) בין 1988–1992.

## ביוגרפיה
חראף נולד בבאנדונג שבאיי הודו המזרחיים ההולנדיים (כיום באינדונזיה) ב-21 בינואר 1936. ב-1952 הוא החל ללמוד באקדמיה הצבאית המלכותית בברדה, וב-1955 החל לשרת בחיל ההנדסה המלכותי. ב-1975 הוא קיבל את הפיקוד על גדוד ההנדסה ה-41. ב-1981 הוא הועלה לדרגת בריגדה גנרל ומונה למפקד בריגדת השריון ה-11. ב-1984 הוא הועלה לדרגת לוטננט גנרל ומונה לסגן מפקד זרוע היבשה. ב-1985 הוא מונה למפקד זרוע היבשה. ב-10 בדצמבר 1988 הוא הועבר לשמש כראש מטה ההגנה (מקביל לרמטכ"ל) ובמקביל הועלה לדרגת גנרל. הוא פרש מהצבא ב-10 במאי 1992.

## קישורים חיצוניים

* פטר חראף

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:גנרלים הולנדים
קטגוריה:קצינים בלגיון הכבוד
קטגוריה:הולנדים מעוטרי אות לגיון ההצטיינות
קטגוריה:הולנדים שנולדו ב-1936
קטגוריה:הולנדים שנפטרו ב-2014
גוטיטום גבריסלאסי

**גוטיטום גבריסלאסי** (נולדה ב-15 בינואר 1995) היא אתלטית אתיופית, אלופת העולם (יוג'ין 2022) וסגנית אלופת העולם (בודפשט 2023) בריצת מרתון.

## ביוגרפיה
גבריסלאסי נולדה וגדלה באתיופיה.

### 2015
במשחקי אפריקה שנערכו בשנת 2015 בברזוויל שברפובליקה הדמוקרטית של קונגו סיימה גבריסלאסי במקום הרביעי בריצת 5000 מטר בתוצאה של 15:42.44 דקות.

### 2022
#### אלופת העולם
באליפות העולם שנערכה ביוג'ין שבארצות הברית בחודש יולי 2022 זכתה גבריסלאסי במדליית זהב בריצת מרתון בשיא אליפות של 2:18.11 שעות, לפני ג'ודית קוריר מקניה (2:18.20 שעות) ולונה צ'מטאי-סלפטר מישראל (2:20.18 שעות).

### 2023
#### סגנית אלופת העולם
באליפות העולם שנערכה בבודפשט, הונגריה באוגוסט זכתה במדליית כסף בריצת מרתון בתוצאה של 2:24:34 שעות, אחרי בת ארצה אמנה בריסו (2:24:23 שעות) ולפני פטימה זהרה גרדי ממרוקו (2:25:17 שעות).

## קישורים חיצוניים

קטגוריה:רצות מרתון אתיופיות
קטגוריה:אלופות עולם באתלטיקה
קטגוריה:אתיופיות שנולדו ב-1995
ארי ואן דר פליס

**ארי קורנליס ואן דר פליס** (בהולנדית: **Arie Kornelis van der Vlis**; 20 באוגוסט 1940 – 4 ביולי 2020) היה גנרל הולנדי אשר שימש כראש מטה ההגנה (מקביל לרמטכ"ל) בין 1992–1994.

## ביוגרפיה
פליס נולד ב-20 באוגוסט 1940 כבנו של הפוליטיקאי קורנליס ואן דר פליס. הוא החל את הקריירה הצבאית שלו ב-1958 כצוער באקדמיה הצבאית המלכותית בברדה, ולאחר סיום לימודיו ב-1961 והועלה לדרגת לוטננט משנה. בשנים הבאות השלים את השכלתו בבתי ספר צבאיים בבריטניה ובארצות הברית. לאחר מכן התמנה למפקד הגדוד ה-11, וב-1985 הפך למפקד בריגדת חיל הרגלים המשוריין ה-12. כעבור שנתיים קודם לדרגת בריגדה גנרל ומונה לסגן מפקד זרוע היבשה. שלוש שנים לאחר מכן הוא מונה למפקד הקורפוס ה-1 והועלה לדרגת לוטננט גנרל. ב-14 במאי 1992 הוא הועלה לדרגת גנרל ומונה לראש מטה ההגנה (מקביל לרמטכ"ל). בתקופתו, נשלחו חיילים הולנדים לשמש ככוח שמירת שלום במלחמות יוגוסלביה. הוא פרש מהצבא ב-15 באוגוסט 1994.

## קישורים חיצוניים
* ארי ואן דר פליס באתר משרד ההגנה ההולנדי

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:גנרלים הולנדים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:הולנדים מעוטרי אות לגיון ההצטיינות
קטגוריה:הולנדים שנולדו ב-1940
קטגוריה:הולנדים שנפטרו ב-2020